**A VÉDŐNŐI SZOLGÁLAT ADATKEZELÉSI TÁJÉKOZTATÓJA**

Az Ön személyes adatainak kezelésére nézve az alábbi tájékoztatást adjuk:

# 1. Az adatkezelő és képviselője:

Neve: Délegyháza Község Önkormányzata Védőnői Szolgálata

Székhelye: 2337 Délegyháza, Rákóczi utca 2.

# 2. Adatvédelmi tisztviselő:

Neve: WEB Biztonság Informatika Kft

Elérhetősége: laszlo.sallai@wbinformatika.hu

# 3. Az adatkezelés célja

A várandós kismamák gondozásával kapcsolatos kapcsolatos adatkezelés célja a várandós gondozásról szóló 26/2014 EMMI rendelet szerinti közfeladatok végrehajtása.

Az újszülött és gyermekgondozással, óvodai és iskolai védőnői tevékenység ellátásával, családgondozással kapcsolatos adatkezelés célja a területi védőnői ellátásáról szóló 49/2004 ESzCsM rendelet 3.§. c./ - h./ pontjai szerinti közfeladatok végrehajtása

Ezen jogszabályok által meghatározott feladatok célja:

1. Az Ön és gyermeke, illetve gondozottja (továbbiakban gyermeke) személyes adatainak kezelését a védőnői szolgálat elsősorban azért végzi, hogy Önnek illetve gyermekének megfelelő egészségügyi szolgáltatást nyújtson. Ennek keretében indokolt esetben a gyermek háziorvosa felé az Ön-, illetve gyermeke adatait továbbítjuk. Ezeknek jogszabályi rendelkezések alapján, közérdekből illetőleg jogi kötelezettségként teszünk eleget.

2. Személyes adataik kezelésének az is célja, hogy a védőnői szolgálat számára előírt esetekben és okokból az arra jogosult szerveknek, személyeknek, hatóságoknak adatait továbbítsuk, kiadjuk. Ilyen például a gyermekvédelmi ügyek; hatósági, bírósági megkeresések teljesítése; a közegészségügyi adatok gyűjtése. Ezeknek jogszabályi rendelkezések alapján, közérdekből illetőleg jogi kötelezettségként teszünk eleget.

# 4. Az adatkezelés jogalapja

|  |  |
| --- | --- |
| Várandós kismamák gondozásával kapcsolatos kapcsolatos adatkezelés | GDPR 6 cikk (1) bekezdés. e. pontja - Az egészségügyi adatok vonatkozásában GDPR 9. cikk (2) bek. h. pontja |
| Újszülött és gyermekgondozással, óvodai és iskolai védőnői tevékenység ellátásával, családgondozással kapcsolatos adatkezelés |

# 4. A kezelt személyes adatok köre:

Várandós kimamák gondozásával kapcsolatos kapcsolatos adatkezelés

* a várandós személyi adatai (név, születési név, lakcím, TAJ, születési idő)
* a várandósgondozást végző felelős személy neve, elérhetősége, rendelési ideje
* a várandósgondozást végző háziorvos neve, elérhetősége, rendelési ideje
* a várandósgondozást végző védőnő neve, elérhetősége, tanácsadási ideje
* a választani tervezett és a területi ellátási kötelezettséget vállalt házi gyermekorvos neve, elérhetősége
* a gondozásba vételkor rögzített rizikó-besorolás és a várandóssági hét (gesztációs hét)
* a szülés várható időpontjának meghatározása
* a vizsgálatok értékelése
* előző várandósságok száma, lefolyása, esetleges szövődmények
* anamnézis
* javaslatok a rizikó-besorolás megváltoztatására
* szakellátásba utalás ideje, indoka

Újszülött és gyermekgondozással, óvodai és iskolai védőnői tevékenység ellátásával, családgondozással kapcsolatos adatkezelés

a, A védőnői gondozási lapok:

* személyi adatok (név, születési név, lakcím, TAJ, születési idő)
* anamnézis,
* szűrővizsgálatok/státusvizsgálatok,
* védőoltások adatai,
* fokozott gondozásba vétel adatai,
* védőnői látogatások, tanácsadások, intézkedések dokumentációja,
* a gondozott háziorvosának/házi gyermekorvosának neve, elérhetősége.

b, A családgondozási törzslap:

* családi adatlapot,
* nővédelemi gondozási lap,
* várandós anya gondozási lap,
* gyermekágyas gondozási lap ,
* gyermek (újszülött kortól a tanulói jogviszony megkezdéséig) gondozási lap.

c, Eseti nyilvántartás esetén:

* a gondozott és az eltartója személyi adatait (név, születési hely, idő),
* a gondozott lakóhelyét és az ellátás idején tartózkodási helyét, állampolgárságát,
* a védőnői ellátás okát, időpontját, ellátás módját és a védőnő további intézkedését

# 5. Adattovábbítás

Az Ön és gyermeke, illetve gondozottja adatai a következő személyek, szervezetek részére kerül(het)nek közlésre, illetve továbbításra:

Várandós kismamák gondozásával kapcsolatos kapcsolatos adatkezelés esetén:

* 26/2014 EMMI rendelet 9.§. (2) bek. szerinti felelős személy részére( szülész-nőgyógyász szakorvos, szülésznő)
* Az illetékes Kormányhivatal népegészségügyi szervezeti egysége részére történő adattovábbítás.

Újszülött és gyermekgondozással, óvodai és iskolai védőnői tevékenység ellátásával, családgondozással kapcsolatos adatkezelés esetén

* Adattovábbítás 49/2004 ESzCsM rendelet szerint egészségügyi alapellátás és szakellátás, gyermekjóléti, szociális és családsegítését végző intézmények, bűnüldöző szervek, népegészségügyi, járványügyi szervek, közoktatási intézmények felé

# 6. Az adatkezelés időtartama

78/2012.(XII.28) BM rendelet szerinti határidő

# 7. Az Ön adatkezeléssel kapcsolatos jogai

* **Tájékoztatáshoz való jog**: Az Adatkezelő megfelelő intézkedéseket hoz annak érdekében, hogy a személyes adatok kezelésére vonatkozó, a GDPR 13. és 14 cikke szerinti információkat az érintettek rendelkezésére bocsássa, valamint a GDPR 15-22. és 34. cikke szerinti tájékoztatást az érintettek részére megadja. Az érintettek az Adatkezelő elérhetőségére küldött levélben kérhetnek tájékoztatást a személyes adataik Adatkezelő általi kezelésével kapcsolatban.
* **Hozzáféréshez való jog**: Ön jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon: az adatkezelés céljai; az érintett személyes adatok kategóriái; a címzettek vagy a címzettek kategórái, akikekkel a személyes adatokat közölték vagy közölni fogják; a személyes adatok tárolásának időtartama; az érintett által gyakorolható jogok (helyesbítés, törlés, tiltakozás, adatkezelés korlátozása); a felügyeleti hatósághoz címzett panasz benyújtásának joga; az adatforrásokra vonatkozó információ és az automatizált döntéshozatal ténye. Az Ön kérésére az Adatkezelő az érintett rendelkezésére bocsátja a rá vonatkozóan kezelt személyes adatok másolatát; első alkalommal díjmentesen, majd ésszerű mértékű díj ellenében.
* **Helyesbítéshez való jog**: Ön jogosult arra, hogy kérésére az Adatkezelő az Önre vonatkozó pontatlan személyes adatokat helyesbítse vagy hogy a hiányos személyes adatok kiegészítését kérje. Amennyiben ezen műveleteket az érintett nem tudja önállóan elvégezni, akkor kérését az Adatkezelő elérhetőségeire küldheti el.
* **Törléshez való jog**: Az Adatkezelő a kérelem átvételétől számított 30 napon belül törli az Önre vonatkozó személyes adatokat, amennyiben azt Ön a GDPR 17. cikk (1) bekezdésében megjelölt indokok (pl. az adatkezelési cél megszűnt; az érintett a hozzájárulását visszavonta és az adatkezelésnek más jogalapja nincs; az adatkezelés jogellenes; az érintett tiltakozik az adatkezés ellen és nincs elsőbbséget élvező jogszerű ok az adatkezelésre; a személyes adatokat jogi kötelezettség alapján törölni kell) alapján kéri. Az Adatkezelő a GDPR 17. cikk (3) bekezdésében foglalt okok (pl. az adatkezelés a véleménynyilvánítás szabadságához és a tájékozódáshoz való jog gyakorlása vagy jogi kötelezettség teljesítése céljából vagy jogi igények érvényesítéséhez, illetve védelméhez szükséges) alapján jogosult a törlést megtagadni.
* **Az adatkezelés korlátozásához való jog**: Amennyiben Ön vitatja az Önre vonatkozó személyes adatok pontosságát, kérheti, hogy az Adatkezelő a pontosságuk ellenőrzésének idejére korlátozza az érintett személyes adatok kezelését.

Ön akkor is kérheti az adatkezelés korlátozását, ha az adatkezelés jogellenes, de az érintett ellenzi a személyes adatok törlését, vagy ha az Adatkezelőnek már nincs szüksége a személyes adatokra adatkezelés céljából, de Ön igényli azokat jogi igénye érvényesítéséhez. Abban az esetben is jogosult Ön az adatkezelés korlátozását kérni, ha tiltakozott az adatkezelés ellen; ilyenkor a korlátozás arra az időtartamra vonatkozik, amíg megállapításra kerül, hogy az Adatkezelő jogos indokai elsőbbséget élveznek-e az Ön jogos indokaival szemben. A korlátozás időtartama alatt a személyes adatokat a tárolás kivételével csak kivételes esetben lehet kezelni.

* **Adathordozhatósághoz való jog**: Ön jogosult arra, hogy az Önre vonatkozó személyes adatokat tagolt, széles körben használt, géppel olvasható formátumban az Adatkezelőtől megkapja, illetve hogy ezeket az adatokat ő vagy – ha ez technikailag megvalósítható – az Adatkezelő egy másik adatkezelőnek továbbítsa, ha az adatkezelés hozzájáruláson vagy szerződésen alapul és az adatkezelés automatizált módon történik.
* **Tiltakozáshoz való jog**: Amennyiben az adatkezelés az Adatkezelő vagy harmadik személy jogos érdekének érvényesítéséhez szükséges, Ön tiltakozhat a személyes adatainak kezelése ellen. Ebben az esetben az Adatkezelő a személyes adatait nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival, szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.
* **Jogérvényesítés**: Ön panaszaival, kifogásaival közvetlenül az Adatkezelőhöz fordulhatnak az elérhetőségeire küldött levéllel, aki minden tőle telhetőt megtesz az esetleges jogsértések megszüntetése és orvoslása érdekében. Ön a jogainak megsértése esetén az illetékes bírósághoz fordulhat vagy panasszal élhet a Nemzeti Adatvédelmi és Információszabadság Hatóságnál (1125  Budapest, Szilágyi Erzsébet fasor 22/c).

# 8.Adatbiztonsági intézkedések

Az adatkezelő a kezelt személyes adatok biztonságának biztosítása érdekében megteszi azokat a technikai és szervezési intézkedéseket, illetve kialakítja azokat az eljárási szabályokat, amelyek a hatályos adatkezelési és adatvédelmi jogszabályok érvényre juttatásához szükségesek.

Adatvédelmi incidenst az Önkormányzat a bekövetkezést követően haladéktalanul, de legkésőbb az incidens bekövetkezésétől számított 72 órán belül bejelenti a Nemzeti Adatvédelmi és Információszabadság Hatósághoz.

Amennyiben az adatvédelmi incidens valószínűsíthetően magas kockázattal jár a természetes személyek jogaira és szabadságára nézve és az érintettek tájékoztatása szükséges, az adatvédelmi tisztviselő haladéktalanul értesíti az érintetteket.

# 8. Az adatkezelés megtagadásának következményei:

A korlátozottan cselekvőképes vagy cselekvőképtelen kiskorú esetén a háziorvosi, házi gyermekorvosi és a védőnői egészségügyi szolgáltatás nem utasítható vissza (1997. évi CLIV. törvény 21.§ (1a)). Súlyos veszélyeztető oknak minősül, ha a gyermeket gondozó szülő, más törvényes képviselő megtagadja az együttműködést az egészségügyi alapellátást nyújtó szolgáltatóval (1997. évi XXXI. törvény 130/A.§ (3))

Emellett a 0–18 év közötti szűrővizsgálatok kötelező jellegűek. A szűrővizsgálatra kötelezett kiskorú személy részvételéről a szűrővizsgálaton a gyermek szülője köteles gondoskodni. Ha e kötelezettségének a gyermek szülője nem tesz eleget, az egészségügyi államigazgatási szerv a szűrővizsgálatot határozattal elrendeli. A szűrővizsgálatot elrendelő határozat – közegészségügyi vagy járványügyi okból – fellebbezésre tekintet nélkül végrehajthatóvá nyilvánítható. Az egészségügyi államigazgatási szerv a határozatot megküldi a család- és gyermekjóléti központnak, valamint a gyámhatóságnak (1997. évi CLIV. törvény 81. § (3)).

.

# 8. Panaszjog:

Az érintett jogorvoslati lehetősége

Amennyiben személyes adatok kezelésével kapcsolatban jogsérelem következett be, vagy annak közvetlen veszélye áll fenn, ezt bejelentheti:

A Nemzeti Adatvédelmi és Információszabadság Hatóság elérhetőségei:

* székhelye: 1125 Budapest, Szilágyi Erzsébet fasor 22/c.
* postacíme: 1530 Budapest, Pf. 5.
* e-mail címe: ugyfelszolgalat@naih.hu
* telefonszáma: +36 1 391-1400
* honlap címe: www.naih.hu